Քեմբրիջի համալսարանի հայազգի շրջանաւարտի համահեղինակած գիւտը կարող է յեղափոխութիւն մտցնել էներգիայով աշխատող սարքերի արտադրութեան բնագաւառում: «Լոյս» հիմնադրամի կրթաթոշակառու Ամալիա Կոստանեանը Քեմբրիջի համալսարանի իր թիմակիցների հետ զբաղւում է նանոկառուցւածքների աճեցմամբ, դրանց հիման վրայ՝ նոր սերնդի էկրանների նախագծմամբ, որոնք ամբողջութեամբ ածխածնային հիմքով են: